Tihanovskaia aşteaptă sancţiuni UE contra regimului din Belarus şi amânarea asistenţei financiare.
Svetlana Tihanovskaia, liderul opoziţiei din Belarus, a cerut luni Uniunii Europene să aplice sancţiuni împotriva administraţiei Aleksandr Lukaşenko. Tihanovskaia cere amânarea asistenţei financiară, pentru ca fondurile să nu ajungă la actualul regim.
"Sigur că sancţiunile sunt foarte importante în lupta noastră, deoarece sancţiunile sunt parte a presiunilor care vor forţa aşa-numitele autorităţi să dialogheze cu noi", a declarat Svetlana Tihanovskaia cu ocazia unei reuniuni a miniştrilor de Externe din statele membre UE."Am cerut ca UE să fie mai curajoasă cu sancţiunile", a subliniat Tihanovskaia, citată de site-ul Politico.eu.Miniştrii de Externe din ţăile UE nu au ajuns încă la un acord privind impunerea de noi sancţiuni Belarusului, din cauza obiecţiilor exprimate de Republica Cipru, care vrea mai întâi sancţionarea Turciei pentru activităţile din estul Mării Mediterane.Bruxellesul a impus deja sancţiuni Belarusului, dar preşedintele Aleksandr Lukaşenko nu este vizat personal de aceste măsuri."UE nu trebuie să susţină financiar acest regim, dat fiind că toţi banii pe care domnul Lukaşenko îi poate lua acum nu vor fi pentru Belarus, vor fi doar pentru violenţe, pentru omorârea cetăţenilor belaruşi", a atras atenţia Svetlana Tihanovksaia.Comisia Europeană a pregătit 53 de milioane de euro pentru Belarus, dar doar trei milioane sunt destinate societăţii civile, restul fiind pentru eforturile antiepidemice.Proteste masive au loc în Belarus faţă de realegerea în funcţie a preşedintelui Aleksandr Lukaşenko. Opoziţia acuză că scrutinul prezidenţial desfăşurat pe 9 august a fost fraudat.